29/01/2018 | Administración LocalMunicipal
San Sadurniño
Prego de cláusulas económico administrativas para o alleamento mediante poxa pública de dous edificios de titularidade municipal habilitados como vivendas

PREGO DE CLÁUSULAS ECONÓMICO ADMINISTRATIVAS PARA O ALLEAMENTO MEDIANTE POXA PÚBLICA DE DOUS EDIFICIOS DE TITULARIDADE MUNICIPAL HABILITADOS COMO VIVENDAS O Concello de San Sadurniño quere desenvolver unha política propia de promoción do acceso á vivenda, debido á importancia que ten este asunto para o conxunto da cidadanía, e tendo en conta que é un dereito recoñecido no artigo 47 da Constitución española. Por este motivo o Concello empregou recursos municipais para promover a construción ou rehabilitación de vivendas de propiedade municipal, e pólas no mercado nunhas condicións vantaxosas e que faciliten o acceso á vivenda ás persoas que o precisen. Neste senso o Concello de San Sadurniño pretende allear dúas vivendas, mediante poxa, consonte as seguintes CLÁUSULAS 1.ª.–ENTIDADE ADXUDICADORA. a) Organismo: Concello de San Sadurniño b) Órgano de tramitación: Secretaría 2.ª.–OBXECTO DO CONTRATO. Constitúe o obxecto do contrato o alleamento por este Concello dos dous bens inmobles de propiedade municipal, segundo o recollido no Inventario Municipal de Bens do Concello, que de seguido se indican: Inmoble n.º 1:  Denominación: Escola do Eirixado  Referencia catastral: 4166704NJ7146S0001RU  Enderezo actual: Lugar de Correlo, n.º 1, parroquia de Naraío  Descrición física actual: vivenda unifamiliar de planta baixa, cunha superficie de 72 m 2, acceso rodado e garaxe individualizado. A parcela completa ten unha superficie de 404 m 2.  Código e denominación no Inventario municipal de bens: 1INM0760037, vivenda unifamiliar no Eirixado-Naraío (achégase copia da ficha do Inventario)  Finca no Rexistro da Propiedade de Narón: 14584 (achégase copia da nota simple). Inmoble n.º 2:  Denominación: Escola de Bardaos  Referencia catastral: 8662603NJ7826S0001YA  Enderezo actual: As Loibas n.º 17, parroquia de Bardaos  Descrición física actual: vivenda unifamiliar de baixo e primeiro andar, cunha superficie de 120 m 2. A parcela completa ten unha superficie de 572 m 2.  Código e denominación no Inventario municipal: 1INM0760036, vivenda unifamiliar nas Loibas-Bardaos (achégase copia da ficha do Inventario).  Finca no Rexistro da Propiedade de Narón: 6512 (achégase copia da nota simple). Non consta a existencia de cargas ou gravames de ningunha clase sobre estes dous inmobles. Ambos os dous inmobles están adaptados para uso como vivenda unifamiliar. Os orzamentos de valoración destes inmobles indicados no expediente ascenden ás seguintes cantidades:  Inmoble n.º 1, Correlo (Naraío): Prezo de valoración: 50.345,28 €  Inmoble n.º 2, As Loibas (Bardaos): 61.193,74 € O contrato definido ten a cualificación de contrato privado, tal e como establece o artigo 4.1. p) do Texto Refundido da Lei de Contratos do Sector Público, aprobado polo Real Decreto Lexislativo 3/2011, do 14 de novembro.3.ª.–FORMA DE ADXUDICACIÓN. A forma de adxudicación do alleamento será a poxa pública, na que calquera persoa interesada que cumpra os requisitos indicados na cláusula 6.ª poderá presentar unha oferta. Para a valoración das proposicións e a determinación da mellor oferta atenderase a un só criterio de adxudicación, que deberá ser necesariamente o do mellor prezo.4.ª.–INFORMACIÓN. Co fin de asegurar a transparencia e o acceso público á información relativa á súa actividade contractual, e sen prexuízo da utilización doutros medios de publicidade, este Concello publicará no Perfil de contratante a información relativa ao presente prego, e á correspondente poxa. O acceso ao Perfil do contratante pode facerse a través da páxina web municipal: www.sansadurnino. gal ou da sede electrónica: https://sede.sansadurnino. gal/gl/ 5.ª.–TIPOS BASE DA LICITACIÓN. O tipo de licitación á alza é de 50.345,28 € para a vivenda sita en Correlo (Naraío) e de 61.193,74 € para a situada nas Loibas (Bardaos). 6.ª.–CAPACIDADE PARA CONCORRER. Poderán presentar ofertas, por si mesmas ou por medio de representantes, as persoas físicas que teñan plena capacidade de obrar, que non se atopen incluídas nos supostos de prohibición recollidos no artigo 60 do Texto Refundido da Lei de Contratos do Sector Público, aprobado polo Real Decreto Lexislativo 3/2011, do 14 de novembro, e que cumpran o seguinte requisito:  Non seren titulares doutras vivendas no termo municipal de San Sadurniño na data en que se aprobe pola Xunta de Goberno o presente prego de condicións. A capacidade de obrar da persoa ofertante acreditarase mediante a fotocopia compulsada do documento de identidade.7.ª.–ÓRGANO COMPETENTE. Á vista dos importes dos contratos rexidos polo presente prego, o órgano competente para efectuar a contratación e tramitar o expediente, de conformidade coa Disposición Adicional Segunda do Texto Refundido da Lei de Contratos do Sector Público, aprobado polo Real Decreto Lexislativo 3/2011, do 14 de novembro, será o Alcalde, xa que eses importes non acadan o do 10% dos recursos ordinarios do Presuposto de 2018, e non se trata de bens inmobles e dereitos suxeitos á lexislación patrimonial nin de bens declarados de valor histórico ou artístico. No presente expediente, as competencias da Alcaldía poderán ser exercidas pola Xunta de Goberno Local.8.ª.–PRESENTACIÓN DAS OFERTAS. As ofertas presentaranse nas oficinas da Casa do Concello, no Casal, n.º 16, en horario de 09.00 a 14.00 horas, dentro do prazo de quince días hábiles contados a partir do seguinte ao de publicación do anuncio de licitación no Boletín Oficial da Provincia e/ou no Perfil de contratante. As ofertas poderán presentarse, por correo, por telefax, ou, no seu caso, por medios electrónicos, informáticos ou telemáticos en calquera dos lugares establecidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. Cando as ofertas sexan enviadas por correo, a persoa licitadora deberá xustificar a data de imposición do envío na oficina de Correos e anunciar ao órgano de contratación a remisión da oferta mediante fax ou telegrama no mesmo día, consignándose o número do expediente, título completo do obxecto do contrato e nome da persoa licitadora. A acreditación da recepción do referido télex, fax ou telegrama efectuarase mediante unha dilixencia estendida no documento pola Secretaría municipal. Sen a concorrencia de ambos os requisitos non será admitida a proposición se é recibida polo órgano de contratación con posterioridade á data de terminación do prazo sinalado no anuncio de licitación. En todo caso, transcorridos dez días seguintes a esa data sen que se recibise a documentación, esta non será admitida. Cada persoa licitadora non poderá presentar máis dunha oferta para cada un dos dous inmobles de que se trata. A presentación dunha oferta supón a aceptación incondicionada pola persoa licitadora das cláusulas do presente prego. Cada persoa propoñente poderá resultar adxudicataria soamente dun dos inmobles obxecto desta poxa, polo que, en caso de presentar as ofertas máis elevadas para os dous, deberá elixir aquel do que desexe ser adxudicataria, mentres que o outro inmoble adxudicarase á persoa que presentase a seguinte oferta máis alta. As ofertas para tomar parte na licitación presentaranse en dous sobres pechados, asinados pola persoa licitadora e con indicación do domicilio a efectos de notificacións, nos que se fará constar a denominación do sobre e a lenda “Oferta para licitar o alleamento do ben inmoble denominado ”Escola do Eirixado” ou “Oferta para licitar o alleamento do ben inmoble denominado ”Escola de Bardaos”. A denominación dos sobres é a seguinte:  Sobre «A»: documentación administrativa  Sobre «B»: oferta económica Os documentos a incluír en cada sobre deberán ser orixinais ou copias autentificadas, conforme á lexislación en vigor. Dentro de cada sobre, incluiranse os seguintes documentos así como unha relación numerada dos mesmos: SOBRE «A» DOCUMENTACIÓN ADMINISTRATIVA a) Fotocopia compulsada do documento de identidade da persoa ofertante b) Documentos que acrediten a representación, no seu caso. As persoas que comparezan ou asinen ofertas en nome doutra, acreditarán a representación de calquera modo adecuado en dereito. Igualmente a persoa con poder verificado de suficiencia a efectos de representación, deberá acompañar fotocopia compulsada administrativamente ou testemuña notarial do seu documento de identidade. SOBRE «B» OFERTA ECONÓMICA a) Oferta económica: A oferta presentarase conforme o modelo recollido no Anexo deste prego.9.ª.–APERTURA DAS OFERTAS. A apertura das ofertas deberá efectuarse no prazo máximo dun mes contado desde a data de finalización do prazo para presentar as ofertas. A Xunta de Goberno Local, dentro do prazo expresado, procederá á apertura dos Sobres «A» e cualificará a documentación administrativa contida nos mesmos. Se fose necesario, a Xunta concederá un prazo de dez días para que a persoa licitadora corrixa os defectos ou omisións emendables observadas na documentación presentada. Posteriormente, procederá á apertura e exame dos sobres «B», que conteñen as ofertas económicas.10.ª.–PROPOSTA DE ADXUDICACIÓN. Á vista do importe das ofertas, a Xunta de Goberno Local proporá á persoa licitadora que presentase a mellor oferta, tras o que requirirá a esa persoa para que, dentro do prazo de dez días hábiles, a contar desde o seguinte ao da recepción do requirimento, presente a documentación xustificativa de atoparse ao corrente no cumprimento das súas obrigas tributarias e coa Seguridade Social. Recibida a documentación solicitada, o órgano de contratación deberá adxudicar o contrato dentro dos quince días seguintes á súa recepción. En caso de empate entre dous ou máis ofertas económicas, prevalecerán, primeiramente, as formuladas polas persoas residentes na mesma parroquia na que se atopa cada un dos inmobles obxecto do presente prego, e en segundo lugar as residentes no Concello de San Sadurniño. En caso de persistir o empate a situación resolveríase por sorteo público. A adxudicación deberá ser motivada, notificarase ás persoas candidatas ou licitadoras e se publicará no Boletín Oficial da Provincia e, no seu caso, no Perfil do contratante.11.ª.–PAGAMENTO E FORMALIZACIÓN DO CONTRATO. O pagamento realizarase consonte ao seguinte calendario: 1) Pagamento dunha porcentaxe que determinarán as partes, non inferior ao 50% do prezo de adxudicación do ben, e que se fará efectivo no momento da sinatura do contrato administrativo de compravenda, mediante transferencia bancaria á conta corrente de titularidade municipal que se indicará na notificación da adxudicación.2) O pagamento da restante porcentaxe pendente do prezo de adxudicación do ben, que será abonado dentro do ano natural da adxudicación, mediante transferencia bancaria á conta corrente de titularidade municipal que se indicará na notificación da adxudicación O incumprimento dos prazos de pagamento sinalados será causa de resolución da adxudicación, facultando ao Concello para iniciar o expediente de reversión para a recuperación da titularidade do inmoble de que se trate. Deberase producir a formalización do contrato en escritura pública, a costa da persoa adxudicataria, con posterioridade á sinatura do contrato administrativo de compravenda.12.ª.–CONDICIÓNS DA ADXUDICACIÓN. A validez da adxudicación queda suxeita ao cumprimento das seguintes condicións: A. A persoa adxudicataria de cada unha das vivendas obxecto do presente prego comprométese a destinar a vivenda adquirida á súa primeira residencia ou residencia habitual durante un período mínimo de cinco anos contados a partir da data de sinatura da escritura pública de compravenda, polo que durante ese mesmo prazo mínimo deberá estar inscrita no Padrón Municipal de Habitantes de San Sadurniño. B. A persoa adxudicataria de cada unha das vivendas obxecto do presente prego comprométese a non allear o inmoble adquirido mediante a presente licitación durante un prazo mínimo de cinco anos, contados a partir da data de sinatura da escritura pública de compravenda. O sometemento da compravenda a estas dúas condicións, que teñen o carácter de resolutorias, farase constar expresamente no contrato administrativo de compravenda, na escritura pública da mesma e no Rexistro da propiedade. En caso de incumprimento de calquera destas dúas condicións, o Concello iniciará o expediente de reversión para a recuperación da titularidade do inmoble de que se trate.13.ª.–CARÁCTER DOS CONTRATOS. Os contratos que se asinen en execución do indicado no presente prego terán carácter privado, a súa preparación e adxudicación rexeranse polo establecido neste prego, e para o non previsto nel, serán de aplicación a Lei 5/1997, do 22 de xullo, de Administración Local de Galicia, o Decreto 1372/1986, do 13 de xuño, polo que se aproba o Regulamento de Bens das Entidades Locais, a Lei 7/1985, do 2 de abril, Reguladora das Bases do Réxime Local e os principios extraídos da lexislación contida no Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro, e as súas disposicións de desenvolvemento, para resolver as dúbidas e lagoas que puidesen presentarse; supletoriamente aplicaranse as restantes normas de dereito administrativo e, na súa falta, as normas de dereito privado. En canto aos seus efectos e extinción, rexerase polas normas de dereito privado. A orde xurisdicional contencioso-administrativa será a competente para o coñecemento das cuestións que se susciten en relación coa preparación e adxudicación deste contrato. A orde xurisdicional civil será a competente para resolver as controversias que xurdan entre as partes en relación cos efectos, cumprimento e extinción do contrato. San Sadurniño, 22 de xaneiro de 2018. O alcalde Secundino García Casal ANEXO PROPOSTA DE PARTICIPACIÓN NA POXA DE DÚAS VIVENDAS UNIFAMILIARES DE TITULARIDADE DO CONCELLO DE SAN SADURNIÑO SITUADAS NAS LOIBAS (BARDAOS) E CORRELO (NARAÍO) Datos persoais: San Sadurniño, ___________ de __________________________ de 2018 Asdo.: SR. ALCALDE-PRESIDENTE DO CONCELLO DE SAN SADURNIÑO Aos efectos da Lei Orgánica 15/1999, infórmaselle de que os seus datos persoais son obxecto de tratamento nun ficheiro cuxa finalidade é a xestión e administración da base de datos de solicitudes do Concello de San Sadurniño, que como responsable do dito ficheiro, comprométese, na utilización dos datos incluídos, a respectar a súa privacidade e a empregalos de acordo coa súa finalidade, ademais de garantir o exercicio dos dereitos de acceso, rectificación e cancelación. A presentación desta solicitude implicará a autorización ao Concello para obter da AEAT os datos necesarios para determinar o nivel de renda, así como aquelas outras informacións acreditativas das situacións persoais alegadas e que estean en poder dalgunha Administración Pública.